

Alle foreningsledd

Deres ref.:  Vår ref.: 18/3902 Dato: 6.7.2018

**Høring - Forslag om etablering av et lavterskeltilbud for behandling av saker om seksuell trakassering**

Barne- og likestillingsdepartementet har sendt på høring et forslag om etablering av et lavterskeltilbud for behandling av saker om seksuell trakassering.

Stortinget har, i tre anmodningsvedtak, bedt regjeringen om å utrede et lavterskeltilbud for behandling av saker om seksuell trakassering, herunder å styrke veilednings- og hjelpetilbudet til personer som utsettes for seksuell trakassering.

Departementet foreslår på denne bakgrunn å:

* Gi Diskrimineringsnemnda myndighet til å håndheve forbudet mot seksuell trakassering i likestillings- og diskrimineringsloven.
* Gi Diskrimineringsnemnda myndighet til å ilegge oppreisning i saker om seksuell trakassering innenfor arbeidslivet.
* Gi Diskrimineringsnemnda myndighet til å ilegge erstatning i enkle saksforhold i saker om seksuell trakassering på alle samfunnsområder.
* Utvide antall avdelinger i nemnda fra tre til fire.
* Styrke Likestillings- og diskrimineringsombudets veiledningsrolle.

Departementet ber om høringsinstansenes innspill på hvorvidt en endring, som her skissert, kan komme til å svekke det arbeidet som, iht. arbeidsmiljøloven, gjøres på den enkelte arbeidsplass for å hindre og følge opp seksuell trakassering. Dette spørsmålet er omtalt i kapittel 7.3.

Les mer om forslaget i vedlagte høringsdokumenter, på Legeforeningens høringssider og på Barne- og likestillingsdepartementets nettsider:

[https://www.regjeringen.no/no/dokumenter/horing---forslag-om-etablering-av-et-lavterskeltilbud-for-behandling-av-saker-om-seksuell-trakassering/id2606045/](https://www.regjeringen.no/no/dokumenter/horing---forslag-om-etablering-av-et-lavterskeltilbud-for-behandling-av-saker-om-seksuell-trakassering/id2606045/?factbox=horingsnotater)

Dersom høringen virker relevant, bes det om at innspill sendes til Legeforeningen innen

**28. august 2018.** Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Aslak Celius

Helsepolitisk rådgiver